ai4bharat/Pralekha huggingface dataset:
జౌళి మంత్రిత్వ శాఖ
భారత రాయబార కార్యాలయం, పారిస్, దుస్తుల ఎగుమతుల ప్రచార మండలి -AEPC సంయుక్తంగా ‘ఇండియా-ఫ్రాన్స్: మార్కెట్ అవకాశాలు, స్థిరమైన వస్త్ర ఫ్యాషన్ కోసం సహకారం’ అనే అంశంపై సెమినార్ను నిర్వహించాయి.
ప్యారిస్లోని భారత రాయబార కార్యాలయం, అపెరల్ ఎక్స్ పోర్ట్ ప్రమోషన్ కౌన్సిల్  సహకారంతో 'ఇండియా-ఫ్రాన్స్: మార్కెట్ అవకాశాలు మరియు స్థిరమైన వస్త్ర, ఫ్యాషన్ కోసం సహకారం' అనే అంశంపై నిన్న వెబ్నార్ను నిర్వహించింది. పారిస్లోని భారత రాయబార కార్యాలయం డీసీఎం డాక్టర్ ప్రఫుల్లచంద్రశర్మ ప్రారంభోపన్యాసం చేశారు. భారత వస్త్ర పరిశ్రమ సుస్థిరతకు సంబంధించిన పాలసీ, సుస్థిరత లక్ష్యాలు,ఆశయాలపై టెక్స్టైల్స్ మంత్రిత్వ శాఖ వాణిజ్య సలహాదారు శ్రీమతి శుభ్రా మాట్లాడారు. ఉత్పాదకతను మెరుగుపరచడానికి, పర్యావరణ కాలుష్యాన్ని తగ్గించడానికి భారత ప్రభుత్వం విభిన్న విధానాలను అవలంబిస్తున్న వాస్తవాన్ని వాణిజ్య సలహాదారు నొక్కిచెప్పారు. దేశవ్యాప్తంగా ఏడు మెగా టెక్స్టైల్ పార్కులను నెలకొల్పుతున్న PM-MITRA వంటి కార్యక్రమాలు వాల్యూ చైన్లో సుస్థిరతను పొందుపరచడానికి వీలు కల్పించడం తో పాటు పరిశ్రమ భవిష్యత్తును ప్రపంచవ్యాప్తంగా పోటీతత్వ స్థితికి చేర్చేలా చేస్తుంది” అని సలహాదారు చెప్పారు.
భారతీయ దుస్తులు ఎగుమతిదారుల ప్రస్తుత స్థితి, దృక్పథం పై AEPC చైర్మన్, శ్రీ నరేంద్ర గోయెంకా మాట్లాడుతూ, “స్థిరమైన సరఫరా గొలుసు లేకుండా, ఫ్యాషన్ పరిశ్రమ తక్కువ ఆచరణీయంగా మారుతుందనే కఠిన వాస్తవం గురించి భారతీయ దుస్తుల పరిశ్రమకు బాగా తెలుసు. సుస్థిరత ఇప్పుడు దుస్తులు ఎగుమతి వ్యాపారం ప్రధాన స్తంభాలలో ఒకటిగా, వృద్ధి సాధనంగా పరిగణనలో ఉంది” అన్నారు
"భారతదేశం వ్యవసాయం నుండి ఫ్యాషన్ వరకు పూర్తి విలువ గొలుసుల పరిష్కారాన్ని ప్రపంచానికి అందిస్తోంది, ఆర్థిక, సామాజిక, పర్యావరణ అనే మూడు స్థిరత్వ స్తంభాలను కలిగి ఉన్న ట్రిపుల్ బాటమ్ లైన్  విధానం ద్వారా సరఫరా గొలుసు అంతటా సుస్థిరతను సమర్థవంతంగా అమలు చేయడం, పర్యవేక్షించడం పట్ల మాకు పోటీతత్వాన్ని అందిస్తుంది. , " ఆయన అన్నారు.
భారతదేశం ఇటీవల ప్రాజెక్ట్ “SU.RE” ని ప్రారంభించింది, ఇది 'సస్టైనబుల్ రిజల్యూషన్' అనే స్థిర ప్రతిపాదన - స్వచ్ఛమైన వాతావరణానికి దోహదపడే ఫ్యాషన్ వైపు వెళ్లడానికి పరిశ్రమ నుంచి దృఢ నిబద్ధత. భారతీయ బ్రాండ్లు 2025 నాటికి స్థిరమైన ముడి పదార్థాలు, ప్రక్రియలను ఉపయోగించి తమ మొత్తం వినియోగంలో గణనీయమైన భాగాన్ని వినియోగిస్తామని ప్రతిజ్ఞ చేశారు.
వెబ్నార్ లో - నీటి వినియోగం, శక్తి వినియోగం, రసాయన భారం, వాయు ఉద్గారాలు, కార్బన్ ఉద్గారాలు, ఘన వ్యర్థాలు, పల్లపు వంటి పర్యావరణ సుస్థిరత నుండి కలుపుకోవడం, నైపుణ్యం, కార్మిక సంస్కరణలు, మహిళా సాధికారత వంటి సర్క్యులారిటీ నుంచి సామాజిక స్థిరత్వం వరకు వివిధ అంశాలపై చర్చ జరిగింది. బ్లాక్చెయిన్, ట్రేస్బిలిటీ ప్రాముఖ్యత కూడా చర్చకు వచ్చింది.
లూయిస్ విట్టన్, ఫ్యాషన్ గ్రీన్ హబ్, డెకాథ్లాన్, జామిని , ఇంటెల్క్యాప్ నుండి కీలకమైన వక్తల తో వెబ్నార్- తయారీదారులు, రిటైలర్లు, డిజైనర్లు, విధాన రూపకర్తలు, స్టార్టప్లు, స్థిరమైన ఫ్యాషన్, టెక్స్టైల్ పరిశ్రమలలో నూతన ఆవిష్కర్తలతో సహా 50 మందికి పైగా పాల్గొనడంతో భారీ స్పందన పొందింది. కన్సల్టెంట్లు, ఎగుమతి మండళ్లు, ప్రభుత్వ సంస్థలు కూడా ఈ చర్చలో చురుగ్గా పాల్గొన్నాయి.
ప్రధాన మంత్రి కార్యాలయం
పార్లమెంటులో పి.టి. ఉష గారి తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ పార్లమెంటు లో పి.టి. ఉష గారి తో భేటీ అయిన తరువాత అందుకు సంతోషాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘పార్లమెంటు లో పి.టి. ఉష గారి తో భేటీ అయినందుకు సంతోషం గా ఉంది.’’ అని పేర్కొన్నారు.
రైల్వే మంత్రిత్వ శాఖ
రైల్వే అథ్లెట్లకు ప్రస్తుత విధానం కన్నా మించిన ప్రోత్సాహకాలు
క్రీడలను మరింత పెంపొందించేందుకు సరళీకృత విధానమే ప్రోత్సాహకం
రైల్వే క్రీడాకారుల నైతిక స్థైర్యం పెంచేలా రైల్వే మంత్రిత్వ శాఖ, వారికి పలు ప్రోత్సాహకాలు ప్రకటించింది. వీటిలో పదోన్నతులు, ఇంక్రిమెంట్లు, ప్రత్యేక నగదు బహుమతులు వంటివి గత విధానం కన్నా మెరుగైన ప్రోత్సాహకాలు ఉన్నాయి:
పతకాలు సాధించిన అథ్లెట్లకు:
- బంగారు పతకం: రూ.3 కోట్లు;
- వెండి పతకం: రూ.2 కోట్లు;
- కాంస్య పతకం: రూ.1 కోటి.
- మొదటి 8 క్రీడాకారులకు : రూ.35 లక్షలు చొప్పున;
- పాల్గొన్న క్రీడాకారులకు : రూ.7.5 లక్షలు;
- బంగారు పతక విజేత కోచ్: రూ.25 లక్షలు;
- వెండి పతక విజేత కోచ్: రూ.20 లక్షలు;
- కాంస్య పతక విజేత కోచ్ : రూ.15 లక్షలు;
- పాల్గొన్న ఇతర క్రీడాకారుల కోచ్ లు: రూ.7.5 లక్షలు.
ఈ సరళీకృత విధానం దేశంలోని ఉన్నత క్రీడాకారులకు / కోచ్ లకు ప్రోత్సాహకంగా పనిచేస్తుంది. ఈ నిర్ణయం దేశంలో క్రీడల ప్రోత్సాహానికి రైల్వే నిబద్ధతను పునరుద్ఘాటిస్తుంది.
టోక్యో ఒలింపిక్ క్రీడల్లో భారతీయ రైల్వే తరఫున అత్యధికంగా పాలుపంచుకున్నారు. మొత్తం అథ్లెట్లలో సుమారు 20 శాతం అంటే 25 మంది అథ్లెట్లు మరియు 5 కోచ్లు మరియు రైల్వే స్పోర్ట్స్ ప్రమోషన్ బోర్డు నుండి ఒక ఫిజియో జూలై 23 నుండి జరుగుతున్న టోక్యో ఒలింపిక్ క్రీడల్లో భారత బృందానికి ప్రాతినిధ్యం వహిస్తున్నారు. వాస్తవానికి, దాదాపు మొత్తం భారత మహిళా హాకీ జట్టులో రైల్వే కి చెందిన క్రీడాకారులే ఉన్నారు.
రసాయనాలు, ఎరువుల మంత్రిత్వ శాఖ
ఈ నెల 16 వరకు దేశవ్యాప్తంగా తగిన లభ్యత ఉండేలా రెమ్డెసివిర్ వయల్స్ కేటాయింపు: శ్రీ డి.వి.సదానంద గౌడ
అన్ని రాష్ట్రాల రెమ్డెసివిర్ అవసరాలను దృష్టిలో ఉంచుకుని, ఈ నెల 16 వరకు కొరత రాకుండా, దేశవ్యాప్తంగా చేసిన ఔషధాల కేటాయింపులను కేంద్ర రసాయనాలు & ఎరువుల శాఖ మంత్రి శ్రీ డి.వి.సదానంద గౌడ ప్రకటించారు. దీనివల్ల దేశవ్యాప్తంగా ఆటంకాలు లేకుండా డెమ్డెసివిర్ పంపిణీ జరుగుతుందని, రోగులెవరూ ఇబ్బంది పడరని చెప్పారు.
కేంద్ర ఔషధ విభాగం, కేంద్ర ఆరోగ్య & కుటుంబ సంక్షేమ శాఖ కలిసి అన్ని రాష్ట్రాలకు ఒక లేఖ రాశాయి. ఈ నెల 1న డీవో ద్వారా వెల్లడించినట్లు, ఏప్రిల్ 21- మే 9వ తేదీ వరకు రూపొందించిన రెమ్డెసివిర్ కేటాయింపు ప్రణాళికకు కొనసాగింపుగా, ఏప్రిల్ 21 - మే 16వ తేదీ వరకు మార్చిన వ్యవధి కోసం కేంద్ర ఔషధ విభాగం, కేంద్ర ఆరోగ్య & కుటుంబ సంక్షేమ శాఖ కలిసి తాజా ప్రణాళిక రూపొందించినట్లు ఆ లేఖలో సంయుక్తంగా పేర్కొన్నాయి.
రాష్ట్రాలు, కేంద్ర పాలిత ప్రాంతాలకు రెమ్డెసివిర్ల కేటాయింపు జరిగింది. ఆయా రాష్ట్రాలు, కేంద్ర పాలిత ప్రాంతాల్లోని ప్రభుత్వ, ప్రైవేటు ఆసుపత్రుల మధ్య సరైన విధంగా వాటి కేటాయింపు జరిగేలా; ఆయా సంస్థలు వాటిని సక్రమంగా, న్యాయబద్ధంగా ఉపయోగించేలా పర్యవేక్షించాలని ఆయా ప్రభుత్వాలను కేంద్రం కోరింది.
మార్కెటింగ్ సంస్థల ద్వారా వెంటనే కొనుగోలు ఆర్డర్లు పెట్టాలని రాష్ట్రాలు, కేంద్ర పాలిత ప్రాంతాలకు కేంద్రం సూచించింది. ఆయా ప్రభుత్వాలు ఇప్పటికీ ఆర్డర్లు పెట్టకపోతే; పంపిణీ గొలుసు ప్రకారం వాటికి కేటాయించిన పరిమాణంలో, మార్కెటింగ్ సంస్థల అనుసంధాన అధికారులతో సమన్వయం చేసుకుంటూ కావలసిన మొత్తంలో ఔషధాలు కొనుగోలు చేయాలని కూడా ఆయా రాష్ట్రాలకు చెప్పింది. ఇందుకోసం రాష్ట్రాల్లోని ప్రైవేటు పంపిణీ వ్యవస్థలతోనూ సమన్వయం చేసుకోవచ్చు.
ఏప్రిల్ 21-మే 16 మధ్య కాలానికి, రాష్ట్రాలు, కేంద్ర పాలిత ప్రాంతాలకు ఈ నెల 1న చేసిన కేటాయింపులు ఈ క్రింది పట్టికలో ఉన్నాయి:
ప్రధాన మంత్రి కార్యాలయం
కువైత్ ప్రధాని గా శ్రేష్ఠుడు శ్రీ శేఖ్ అహమద్ నవాఫ్ అల్ అహమద్ అల్-సబానియామకం జరగడం పట్ల అభినందనలు తెలిపిన ప్రధాన మంత్రి
కువైత్ ప్రధాని గా శ్రేష్ఠుడు శ్రీ శేఖ్ అహమద్ నవాఫ్ అల్ అహమద్ అల్-సబా నియామకం జరగడం పట్ల ప్రధాన మంత్రి శ్రీ నరేంద్ర మోదీ ఆయన కు అభినందనలను వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రేష్ఠుడు శ్రీ శేఖ్ అహమద్ నవాఫ్ అల్ అహమద్ అల్-సబా ను కువైత్ ప్రధాని పదవి లో నియమించిన సందర్భం లో ఆయన కు ఇవే నా అభినందనలు, శుభాకాంక్షలూ ను. మన మధ్య గల ఉత్కృష్టమైనటువంటి ద్వైపాక్షిక సంబంధాల ను గాఢతరం గా మలచుకోవడం కోసం మరియు ఆ సంబంధాల ను విస్తరింప చేసుకోవడం కోసం నేను ఆయన తో కలసి పని చేయాలని ఆశ పడుతున్నాను.’’ అని పేర్కొన్నారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ తో సమావేశమైన ఫ్రాన్స్అధ్యక్షుని దౌత్యసంబంధి సలహాదారు
ద్వైపాక్షిక సహకారాని కి సంబంధించిన వివిధ రంగాల లో పురోగతిని శ్రీ బోనే ప్రధానమంత్రి దృష్టి కి తీసుకు వచ్చారు
బేస్టిల్ డే వేడుకల లో పాలుపంచుకోవలసిందంటూ అధ్యక్షుడుశ్రీ మేక్రోన్ ఆహ్వానించినందుకు కృతజ్ఞత ను వ్యక్తం చేసిన ప్రధాన మంత్రి
అధ్యక్షుడు శ్రీ మేక్రోన్ తో పేరిస్ లో జరిగే సమావేశంకోసం తాను ఉత్సుకత తో ఉన్నానని చెప్పిన ప్రధాన మంత్రి
ప్రధాన మంత్రి శ్రీ నరేంద్ర మోదీ తో ఫ్రాన్స్ అధ్యక్షుని దౌత్యసంబంధి సలహాదారు శ్రీ ఇమేన్యుయల్ బోనే ఈ రోజు న సమావేశమయ్యారు.
ప్రధాన మంత్రి త్వరలో ఫ్రాన్స్ ను సందర్శించనుండగా ద్వైపాక్షిక సహకారం పరం గా వివిధ రంగాల లో చోటు చేసుకొంటున్న పురోగతి ని శ్రీ బోనే ప్రధాన మంత్రి దృష్టి కి తీసుకు వచ్చారు.
జులై 14 వ తేదీ నాడు జరుగనున్న బేస్టిల్ డే వేడుకల లో గౌరవ అతిథి గా పాలుపంచుకోవాలంటూ అధ్యక్షుడు శ్రీ మేక్రోన్ ఆహ్వానించినందుకు ప్రధాన మంత్రి కృతజ్ఞత ను వ్యక్తం చేశారు.
అధ్యక్షుడు శ్రీ మేక్రోన్ తో హిరోశిమా లో ఇటీవల తాను జరిపిన సమావేశాన్ని ప్రధాన మంత్రి గుర్తు కు తెచ్చుకొంటూ, తమ ఇద్దరి సంభాషణ ను పేరిస్ లోనూ కొనసాగించాలని ఉత్సుకత తో ఉన్నానన్నారు. ఆ సంభాషణ భారతదేశం-ఫ్రాన్స్ వ్యూహాత్మక భాగస్వామ్యాన్ని మరింత గా బలోపేతం చేయగలదన్న అంచనా ఉంది.
ఆర్థిక మంత్రిత్వ శాఖ
యునైటెడ్ కింగ్డమ్ కు చెందిన ఫైనాన్శియల్ కండక్ట్ ఆథారిటి కు మరియు ఎస్ఇబిఐ కి మధ్య సంతకాలైన యూరోపియన్ యూనియన్ ఆల్టర్నేటివ్ ఇన్ వెస్ట్ మంట్ ఫండ్ మేనేజర్స్ డైరెక్టివ్ ని ప్రస్తుత పరిస్థితి కి అనుగుణంగా సవరించడానికి ఆమోదం తెలిపిన మంత్రిమండలి
యునైటెడ్ కింగ్డమ్ కు చెందిన ఫైనాన్శియల్ కండక్ట్ ఆథారిటి కు మరియు సెక్యూరిటీస్ ఎండ్ ఎక్చేంజ్ బోర్డ్ ఆఫ్ ఇండియా  కి మధ్య సంతకాలైన యూరోపియన్ యూనియన్ ఆల్టర్నేటివ్ ఇన్ వెస్ట్మంట్ ఫండ్ మేనేజర్స్ డైరెక్టివ్ ని ప్రస్తుత పరిస్థితి కి అనుగుణంగా సవరించాలనే ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. యుకె 2020వ సంవత్సరం జనవరి 31వ తేదీ న యూరోపియన్ యూనియన్ నుండి నిష్క్రమించిన దరిమిలా ఈ చొరవ ను తీసుకోవలసి వచ్చింది.
ప్రధాన ప్రభావం
ఇయు నుండి యుకె 2020వ సంవత్సరం జనవరి 31వ తేదీ న బయటకు వచ్చింది. యూరోపియన్ యూనియన్ నుండి యుకె నిష్క్రమించే  తేదీ కన్నా ముందు సవరించినటువంటి అవగాహన పూర్వక ఒప్పంద పత్రం ఎంఒయు పై సంతకం చేయకపోయినట్లయితే ఎటువంటి తాత్కాలిక చర్యల కు అవకాశం లభించదు అంటూ ఎస్ఇబిఐ దృష్టి కి యుకె తీసుకువస్తూ సాధ్యమైనంత త్వరగా ఒక ఎంఒయు ను సరిక్రొత్త గా కుదుర్చుకోవాలని అభ్యర్ధించింది. అందువల్ల, ఈ ప్రతిపాదన భారతదేశం లో ఉద్యోగ కల్పన పై ఎటువంటి ప్రభావాన్నిచూపుతుందని గాని, భారతదేశం లో ఉద్యోగ కల్పన పై ఎటువంటి ప్రభావాన్ని కల్పించడానికి ఉద్దేశించింది గాని కాదు అని భావిస్తున్నారు.
ప్రధాన మంత్రి కార్యాలయం
నువఖై సందర్భంగా ప్రజలకు ప్రధానమంత్రి శుభాకాంక్షలు
నువఖై పవిత్ర దినం సందర్భంగా ప్రజలకు ప్రధానమంత్రి శుభాకాంక్షలు తెలియచేశారు.
ఈ సందర్భంగా ఆయన ఎక్స్ లో ఒక సందేశం పోస్ట్ చేశారు.
‘‘రైతన్నల కఠోర శ్రమను ప్రశంసించే నువఖై సందర్భంగా మీ అందరికీ శుభాకాంక్షలు. ప్రతీ ఒక్కరి సంతోషం, సంక్షేమం కోసం నేను ప్రార్థిస్తున్నాను. నువఖై జుహార్’’ అని అందులో రాశారు.
(
ఉప రాష్ట్రపతి సచివాలయం
దేశ ప్రజలకు మిలాద్-ఉన్-నబి శుభాకాంక్షలు తెలిపిన ఉపరాష్ట్రపతి
ఉపరాష్ట్రపతి శ్రీ ఎం.వెంకయ్యనాయుడు, దేశ ప్రజలకు మిలాద్-ఉన్-నబి శుభాకాంక్షలు తెలిపారు. పండుగ సంబరాల్లో కొవిడ్ సంబంధిత జాగ్రత్తలు మరిచిపోవద్దని సూచించారు.
ఉప రాష్ట్రపతి సందేశం:
"మొహమ్మద్ ప్రవక్త జన్మదినోత్సవాన్ని మిలాద్-ఉన్-నబి పండుగ రూపంలో జరుపుకుంటున్న దేశ ప్రజలకు హృదయపూర్వక శుభాకాంక్షలు".
"మానవత్వం, నిజవర్తనం, విశ్వమానవ సోదరభావాన్ని మొహమ్మద్ ప్రవక్త ప్రబోధించారు. కుటుంబ సభ్యులు, స్నేహితులు ఒకచోటుకి చేరి ప్రార్థనలు చేసే సమయం ఇది. కానీ ఈ ఏడాది కొవిడ్ కారణంగా, ఆరోగ్యపరమైన జాగ్రత్తలు తీసుకుంటూ పండుగ జరుపుకోవాలని సహోదర భారతీయులకు నా విజ్ఞప్తి. శాంతియుత, సామరస్య సమాజ నిర్మాణంలో మొహమ్మద్ ప్రవక్త సందేశం మనకు మార్గదర్శనం చేస్తుంది".
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
తపాలా శాఖ ఉద్యోగులందరికీ రూ.10 లక్షల పరిహారం
కోవిడ్-19 మహమ్మారి విస్తరిస్తున్న నేపథ్యంలోనూ ప్రజా ప్రయోజనాలే ధ్యేయంగా పని చేస్తున్న తపాలా శాఖ ఉద్యోగులకు ఆర్థిక భద్రత కల్పించేలా కేంద్రం గొప్ప నిర్ణయం తీసుకుంది. కరోనా వ్యాప్తి నేపథ్యంలో విధులను నిర్వహిస్తున్న ఉద్యోగులు ఈ వైరస్ బారిన పడి మరణిస్తే రూ.పది లక్షల పరిహారం చెల్లించాలని ప్రభుత్వం నిర్ణయించింది. గ్రామ్ డాక్ సేవక్  నుంచి మొదలు పోస్టల్ శాఖకు చెందిన అందరు ఉద్యోగులకు దీనిని వర్తింపజేయనున్నారు. తపాలా శాఖ సేవలు అత్యవసర సర్వీసుల కిందకు వస్తాయని పేర్కొన్న హోం మంత్రిత్వ శాఖ..
, పారా -11 లో పునరుద్ఘాటించింది. ఈ పరిహారం చెల్లింపునకు సంబంధించిన మార్గదర్శకాలు వెంటనే అమలులోకి రానున్నట్టుగా హోం మంత్రిత్వ శాఖ తెలిపింది. కోవిడ్-19 సంక్షోభపు సమయం ముగిసే వరకు మొత్తం కాలానికి అందరు తపాలా శాఖ ఉద్యోగులకు ఈ భ్రదత కొనసాగనుంది.
కరోనా వ్యాప్తి నెలకొని ఉన్న ప్రస్తుత తరుణంలో తపాలా సేవలు, పోస్ట్ ఆఫీస్ సేవింగ్ బ్యాంక్, పోస్టల్ లైఫ్ ఇన్సూరెన్స్, ప్రజలకు ఇంటి వద్దే బ్యాంక్లో ఉన్న డబ్బును ఉపసంహరించుకునే సౌలభ్యం, గ్రామీణ డాక్ సేవలతో సహా పోస్టల్ ఉద్యోగులు వివిధ విధులను నిర్వర్తిస్తున్నారు. వీటికి తోడు అదనంగా స్థానిక రాష్ట్ర యంత్రాంగం, అక్కడి పోలీసు అధికారుల సౌజన్యంతో పోస్ట్ఆఫీస్ వర్గాల వారు కోవిడ్-19 కిట్లు, ఆహార పొట్లాలు, రేషన్ సరుకులు, అవసరమైన మందులను సైతం పంపిణీ చేస్తున్నారు. కోవిడ్-19 కష్ట సమయంలో తపాలా శాఖలో డిపార్ట్మెంటల్ విధులను నిర్వర్తించడంతో పాటు సామాజిక ప్రయోజనం కూడా వివిధ కార్యక్రమాలలో పాలు పంచుకొంటుండడం విశేషం.
రైల్వే మంత్రిత్వ శాఖ
రైల్వే రక్షణ దళంలో 9000 కానిస్టేబుల్ పోస్టుల భర్తీ జరుగుతుందంటూ వస్తున్న వార్తలకు వివరణ
రైల్వే రక్షణ దళంలో 9000 కానిస్టేబుల్ పోస్టుల భర్తీకి సంబంధించి ఆర్ పి ఎఫ్ మరియు రైల్వే మంత్రిత్వ శాఖ గాని నోటిఫికేషన్ జారీ చేయలేదు. తమ అధికారిక వెబ్ సైట్ లో ఆర్పిఎఫ్ మరియు రైల్వే మంత్రిత్వ శాఖ గాని
ఎటువంటి నోటిఫికేషన్ పెట్టలేదు. ప్రింట్ మరియు ఎలక్ట్రానిక్ మీడియాకి సమాచారం ఇవ్వలేదు.
ఆర్ పి ఎఫ్ లో 9000 కానిస్టేబుల్ పోస్టుల భర్తీ జరుగుతుందంటూ మీడియాలో వస్తున్న వార్తల్లో నిజం లేదు.
ప్రధాన మంత్రి కార్యాలయం
సుఖోయ్ 30ఎంకెఐ యుద్ధ విమానంలో రాష్ట్రపతి విహారంపై ప్రధానమంత్రి ప్రశంస
రాష్ట్రపతి ద్రౌపది ముర్ము ఇవాళ సుఖోయ్ 30ఎంకెఐ యుద్ధ విమానంలో విహరించడాన్ని ప్రధానమంత్రి శ్రీ నరేంద్ర మోదీ ప్రశంసించారు. అస్సాంలోని తేజ్పూర్ వైమానిక దళ స్థావరం నుంచి రాష్ట్రపతి ఈ చారిత్రక విహారం చేశారు.
ఈ అంశాన్ని ఆమె ఒక ట్వీట్ ద్వారా ప్రజలతో పంచుకున్న నేపథ్యంలో ప్రధాని స్పందిస్తూ:
“ఇది ప్రతి భారతీయుడికీ స్ఫూర్తినిచ్చే సాహసం! ఈ మేరకు రాష్ట్రపతి తన విశిష్ట నాయకత్వ లక్షణాన్ని పలుమార్లు రుజువు చేసుకున్నారు” అని ప్రశంసించారు.
ఆయుష్
ప్రధానమంత్రి యోగా 2023 అవార్డుల కోసం ఆయుష్ మంత్రిత్వ శాఖ దరఖాస్తులు/నామినేషన్లను ఆహ్వానిస్తోంది
జాతీయ మరియు అంతర్జాతీయ స్థాయిలో యోగా అభివృద్ధి మరియు ప్రచారంలో ఆదర్శప్రాయమైన కృషిని ఈ అవార్డులు గుర్తించాయి
ప్రధానమంత్రి యోగా 2023 అవార్డుల కోసం ఆయుష్ మంత్రిత్వ శాఖ దరఖాస్తులు/నామినేషన్లను ఆహ్వానించింది. ఈ అవార్డు జాతీయ మరియు అంతర్జాతీయ స్థాయిలో యోగా అభివృద్ధి మరియు ప్రోత్సాహం లో ఆదర్శప్రాయమైన సహకారాన్ని గుర్తిస్తుంది. రెండు జాతీయ అవార్డులు భారతీయ సంతతికి చెందిన సంస్థలకు మరియు రెండు అంతర్జాతీయ అవార్డులు భారతీయ/విదేశీ మూలాల సంస్థలకు ఇవ్వబడతాయి. విజేతలను 9వ అంతర్జాతీయ యోగా దినోత్సవం  నాడు ప్రకటిస్తారు.
2023 సంవత్సరానికి సంబంధించిన దరఖాస్తులు/నామినేషన్ల ప్రక్రియ ప్రస్తుతం మై గోవ్  ప్లాట్ఫారమ్లో హోస్ట్ చేయబడింది . దీని కోసం లింక్ ఆయుష్ మంత్రిత్వ శాఖ వెబ్సైట్ మరియు జాతీయ అవార్డుల పోర్టల్లో కూడా అందుబాటులో ఉంటుంది. ఈ సంవత్సరం అవార్డుల కోసం దరఖాస్తులు/నామినేషన్ల ప్రక్రియ 31 మార్చి 2023 వరకు ఉంటుంది.
ఎంపిక ప్రక్రియ రెండు అంచెల విధానాన్ని అనుసరిస్తుంది, దీని కోసం ఆయుష్ మంత్రిత్వ శాఖ స్క్రీనింగ్ కమిటీ మరియు జ్యూరీ అనే రెండు కమిటీలను ఏర్పాటు చేస్తుంది. జ్యూరీకి క్యాబినెట్ సెక్రటరీ అధ్యక్షత వహిస్తారు. ప్రధానమంత్రి సలహాదారు, విదేశాంగ కార్యదర్శి, ఆయుష్ మంత్రిత్వ శాఖ ఇతర సభ్యులు. ఇది అవార్డుల గ్రహీతలను ఖరారు చేయడానికి ఎంపిక మరియు అర్హతల ప్రమాణాలను నిర్ణయిస్తుంది.
ఆయుష్ మంత్రిత్వ శాఖ ప్రపంచవ్యాప్తంగా భారీ సమాజ భాగస్వామ్యాన్ని నిర్ధారించడం ద్వారా ఈ సంవత్సరం అంతర్జాతీయ యోగా దినోత్సవాన్ని నిర్వహించాలని యోచిస్తోంది. డబ్ల్యూ హెచ్ ఓ ఎం యోగా యాప్, నమస్తే యాప్, వై బ్రేక్ అప్లికేషన్ మరియు వివిధ ప్రజోపయోగ కార్యకలాపాల ద్వారా మంత్రిత్వ శాఖ యోగా ప్రయోజనాలను ప్రచారం చేస్తుంది. ఐ డీ వై ప్లెడ్జ్, పోల్/సర్వే, ఐ డీ వై జింగిల్, ఐ డీ వై క్విజ్ మరియు “యోగా మై ప్రైడ్” ఫోటోగ్రఫీ కాంటెస్ట్ వంటి వివిధ కార్యకలాపాలను మై గొవ్  ప్లాట్ఫారమ్లో ప్రారంభించాలని ప్రతిపాదించబడింది.
ప్రధాన మంత్రి కార్యాలయం
శికాగో లో1893వ సంవత్సరం లో స్వామి వివేకానంద ప్రతిష్ఠిత ఉపన్యాసాన్ని స్మరించుకొన్న ప్రధానమంత్రి
స్వామి వివేకానంద 1893వ సంవత్సరం లో శికాగో లో చేసిన ప్రతిష్ఠిత ఉపన్యాసం యొక్క సారం లో మరింత అధిక న్యాయభరితమైన, సమృద్ధియుతమైన, అన్ని వర్గాల ను కలుపుకొని పోయే ప్రపంచాన్ని ఆవిష్కరించే సామర్థ్యం ఉండిందని ప్రధాన మంత్రి శ్రీ నరేంద్ర మోదీ అన్నారు.
‘‘మనం శికాగో లో స్వామి వివేకానంద 1893వ సంవత్సరం లో చేసిన ప్రతిష్ఠిత ఉపన్యాసాన్ని స్మరించుకొందాం. ఆ ప్రసంగం భారతీయ సంస్కృతి తాలూకు విశిష్టతల ను సుందరంగా చాటిచెప్పింది. ఆయన ప్రసంగం సారం లో మరింత అధిక న్యాయభరితమైన, సమృద్ధియుతమైన, అన్ని వర్గాల ను కలుపుకొని పోయే ప్రపంచాన్ని ఆవిష్కరించే సామర్థ్యం ఉండింది.’’ అని ఆ ప్రతిష్ఠిత ఉపన్యాసం తాలూకు వార్షిక ఉత్సవ సందర్భం లో ప్రధాన మంత్రి ఒక ట్వీట్ లో పేర్కొన్నారు.
పెట్రోలియం- సహజ వాయువుల మంత్రిత్వ శాఖ
శ్రీ ధర్మేంద్ర ప్రధాన్ వీసీ ద్వారా 1000 మంది ఎల్పిజి పంపిణీదారులతో సంభాషిస్తారు; పేదల ప్రయోజనం కోసం ఉచిత ఉజ్జ్వాలా రీఫిల్స్ను పెంచమని వారిని అడుగుతుంది
దేశంలోని వెయ్యి మందికి పైగా ఎల్ పిజి డీలర్లతో వీడయో కాన్ఫరెన్సింగ్ ద్వారా సంభాషించిన శ్రీ ధర్మేంద్ర ప్రధాన్; పేదల ప్రయోజనం కోసం ఉజ్వల రీఫిల్స్ ఉచిత వితరణ పెంచాలని సూచన
కేంద్ర పెట్రోలియం, సహజవాయువు, ఉక్కు శాఖల మంత్రి శ్రీ ధర్మేంద్రప్రధాన్ దేశంలోని భిన్న ప్రాంతాలకు చెందిన వెయ్యి మందికి పైగా ఎల్ పిజి పంపిణీదారులతో వీడియో కాన్ఫరెన్సింగ్ ద్వారా మంగళవారం చర్చలు జరిపారు.
లాక్ డౌన్ సమయంలో కస్టమర్ల ఇళ్లకే గ్యాస్ సిలిండర్లు అందించడంలో వారు చేస్తున్న కృషిని ప్రశంసిస్తూ కోవిడ్-19పై పోరాటంలో భాగంగా పేదలకు సహాయం చేయడం కోసం ప్రధానమంత్రి గరీబ్ కల్యాణ్ యోజన పథకం కింద పిఎంయువై లబ్ధిదారులకు ప్రకటించిన మూడు ఉచిత ఎల్ పిజి సిలిండర్ల సరఫరాను గరిష్ఠంగా పెంచాలని సూచించారు.
కస్టమర్లకు అందించే ఎల్ పిజి సిలిండర్లను శానిటైజ్ చేస్తూ నోవల్ కరోనా వైరస్ వ్యాప్తిని అరికట్టేందుకు, డెలివరీ సిబ్బంది, వినియోగదారుల భద్రతకు ఎల్ పిజి పంపిణీదారులు తీసుకుంటున్న చర్యలను మంత్రి శ్రీ ప్రధాన్ కొనియాడారు. కోవిడ్ మహమ్మారి వ్యాప్తిని ఓడించడంలో భాగంగా ముఖానికి మాస్క్ లు, ఆరోగ్య సేతు యాప్, చేతుల శుద్ధి, సామాజిక దూరం ప్రాధాన్యతను డెలివరీ సిబ్బందికి తెలియచేయడంతో పాటు వారి ద్వారా కస్టమర్లలో చైతన్యం పెంచేందుకు కృషిని కొనసాగించాలని ఆయన పంపిణీదారులకు సూచించారు. క్షేత్రస్థాయి పోరాట యోధులుగా పని చేస్తున్న ఈ డెలివరీ సిబ్బంది ఇలాంటి ఉపయోగకరమైన సమాచారాన్ని కస్టమర్లకు చేరవేయడంలో సమర్థులుగా నిరూపించుకున్నారని ఆయన అన్నారు. పని ప్రదేశాల్లో ఇన్ఫెక్షన్ రిస్క్ తగ్గించేందుకు సామాజిక దూరం, శానిటైజేషన్, పారిశుధ్యం ప్రాధాన్యతను మరింతగా వ్యాపింపచేసేందుకు వారు చేస్తున్న మంచి ప్రయత్నం కొనసాగాలని ఆకాంక్షించారు. క్షేత్రస్థాయిలో ముందువరుసలో ఉండే వారి విషయంలో సానుభూతితో వ్యవహరించి అవసరమైన అన్ని జాగ్రత్తలు తీసుకోవాలని కోరారు.
ప్రధాన మంత్రి కార్యాలయం
శ్రీల భక్తివేదాంత స్వామి ప్రభుపాద గారి 125వ జయంతి సందర్భం లో సెప్టెంబర్ 1న ఒక ప్రత్యేక స్మారక నాణేన్ని విడుదల చేయనున్న ప్రధాన మంత్రి
శ్రీల భక్తివేదాంత స్వామి ప్రభుపాద గారి 125వ జయంతి సందర్భం లో 125 రూపాయల విలువైన ఒక ప్రత్యేక స్మారక నాణేన్ని 2021 సెప్టెంబర్ 1 న సాయంత్రం 4గంటల 30 నిమిషాలకు ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా విడుదల చేయడమే కాకుండా సమూహాన్ని ఉద్దేశించి ప్రసంగించనున్నారు.
(శ్రీల భక్తివేదాంత స్వామి ప్రభుపాద గారి గురించి..
స్వామీ జీ అంతర్జాతీయ కృష్ణ చైతన్య సమాజం  ను స్థాపించారు. ఇది ‘‘హరే కృష్ణ ఉద్యమం’’ గా ప్రసిద్ధి లోకి వచ్చింది. శ్రీమద్ భగవద్ గీత ను, వైదిక సాహిత్యాన్ని 89 భాషల లోకి అనువాదం చేయడం తో పాటు వైదిక సాహిత్యం ప్రపంచ వ్యాప్తం గా ప్రసారం కావడం లో కూడా ఇస్కాన్ ఒక ప్రముఖ పాత్ర ను పోషిస్తోంది.
స్వామీ జీ వంద కు పైగా దేవాలయాల ను కూడా ప్రతిష్టించారు. ప్రపంచానికి భక్తి యోగ మార్గాన్ని గురించి ప్రబోధిస్తూ అనేక గ్రంథాల ను కూడా ఆయన రాశారు.
ఈ సందర్భం లో సంస్కృతి శాఖ కేంద్ర మంత్రి కూడా పాలుపంచుకోనున్నారు.
ప్రధాన మంత్రి కార్యాలయం
పదాతిదళం దినం సందర్భం లో శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజున పదాతిదళ దినం సందర్భంలో శుభాకాంక్షలు తెలిపారు.
“పదాతిదళ దినోత్సవం సందర్భంలో మన సాహసిక పదాతిదళం సభ్యులందరికీ ఇవే శుభాకాంక్షలు. మన దేశాన్ని రక్షించడంలో కాల్బలం పోషిస్తున్న పాత్ర ను చూసుకొని భారతదేశం గర్వపడుతోంది. వారి ధైర్యం, సాహసం లక్షల మందికి ప్రేరణను అందిస్తూనే ఉంటాయి” అని ఒక సందేశం లో ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.88 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.58 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,88,89,325
|
|
అందుబాటులోని నిల్వలు
|
|
5,58,87,590
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.88 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.58 కోట్లకు పైగా  డోసులు అందుబాటులో ఉన్నాయి.
అంతరిక్ష విభాగం
మానవ సహిత అంతరిక్ష యాత్ర గగన్యాన్ ఉద్దేశం: డా.జితేంద్ర సింగ్
అంతరిక్షంలోకి మానవులను పంపడమే గగన్యాన్ ప్రయోగం ఉద్దేశమని కేంద్ర అంతరిక్ష శాఖ సహాయ మంత్రి  డా.జితేంద్ర సింగ్ వెల్లడించారు. భారతీయ రాకెట్ ద్వారా దిగువ భూ కక్షలోకి మానవులను పంపి, తిరిగి వారిని క్షేమంగా భూమికి తీసుకురాగల సత్తాను చాటే లక్ష్యంతో ఈ కార్యక్రమాన్ని చేపట్టినట్లు రాజ్యసభలో లిఖితపూర్వక సమాధానంగా మంత్రి వివరించారు.
లాంచ్ వెహికల్స్, స్పేస్ క్రాఫ్ట్ల నిర్వహణ, క్షేత్ర స్థాయి మౌలిక సదుపాయాలకు సంబంధించిన సాంకేతిక అంశాల్లో ఇస్రోకు అపారమైన అనుభవం ఉందని, సిబ్బంది భద్రతకు ఎలాంటి ఇబ్బందులు రాకుండా చర్యలు తీసుకుందని డా.జితేంద్ర సింగ్ తన సమాధానంలో పేర్కొన్నారు. అనేక అంతర్జాతీయ సంస్థలతో కలిసి చాలామంది భారతీయ శాస్త్రవేత్తలు పని చేస్తుండడం పట్ల భారతదేశం గర్విస్తోందన్న కేంద్ర మంత్రి... వారి విశిష్ట అనుభవం నుంచి మన దేశం ప్రయోజనం పొందే ప్రతిపాదన ఏదైనా వస్తే, కేంద్ర ప్రభుత్వం తప్పనిసరిగా ఆ ప్రతిపాదనను సానుకూల ధోరణిలో స్వీకరిస్తుందని వెల్లడించారు.
రైల్వే మంత్రిత్వ శాఖ
శ్రామిక్ రైళ్లు
లాక్డౌన్ పరిస్థితుల నేపథ్యంలో దేశంలోని వివిధ ప్రాంతాలలో ఒంటరిగా నిలిచిపోయిన వ్యక్తుల కదలికల యొక్క అత్యవసర అవసరాన్ని దృష్టిలో ఉంచుకొని భారతీయ రైల్వే మిషన్ మోడ్లో శ్రామిక్ ప్రత్యేక రైళ్లను నడిపింది. ప్రభుత్వం ఇచ్చిన ప్రోటోకాల్ మరియు తగిన మార్గదర్శకాలకు అనుగుణంగా ఈ రైళ్లను రాష్ట్ర ప్రభుత్వాలు కోరినప్పుడు డిమాండ్ మేరకు ఈ రైళ్లు నడిపించడం జరిగింది. ఈ ఏడాది మే 1 నుండి ఆగస్టు 31వ తేదీ వరకు మొత్తం 4621 శ్రామిక్ స్పెషల్ రైళ్ల ద్వారా దేశంలోని ఆయా ప్రాంతాలలో ఒంటరిగా చిక్కుకుపోయిన మొత్తం 63.19 లక్షల మంది వలసదారులను వారి సొంత రాష్ట్రాలకు చేర్చడం జరిగింది. ఆగస్టు నెలాఖరు నాటికి  శ్రామిక్ రైళ్ల నిమిత్తం ఎలాంటి డిమాండ్లు పెండింగ్లో లేవు. రాష్ట్రాల వారీగా
నిర్వహించిన శ్రామిక్ రైళ్ల సేవల వివరాలు ఈ కింది విధంగా ఉన్నాయి:-
|
|
రాష్ట్రాల నుండి బయలుదేరి వెళ్లిన రైళ్లు
|
|
రాష్ట్రం
|
|
రైళ్ల సంఖ్య
|
|
గుజరాత్
|
|
1033
|
|
మహారాష్ట్ర
|
|
817
|
|
పంజాబ్
|
|
429
|
|
బీహార్
|
|
294
|
|
ఉత్తర్ ప్రదేశ్
|
|
376
|
|
ఢిల్లీ
|
|
259
|
|
తమిళనాడు
|
|
292
|
|
కర్ణాటక
|
|
295
|
|
తెలంగాణ
|
|
166
|
|
రాజస్థాన్
|
|
131
|
|
కేరళ
|
|
190
|
|
హర్యాణా
|
|
101
|
|
ఆంధ్రప్రదేశ్
|
|
69
|
|
ఇతర రాష్ర్టాలు
|
|
169
|
|
మొత్తం
|
|
4621
|
|
రాష్ట్రాలకు వచ్చే రైళ్లు
|
|
రాష్ట్రం
|
|
రైళ్ల సంఖ్య
|
|
ఉత్తర ప్రదేశ్
|
|
1726
|
|
బీహార్
|
|
1627
|
|
జార్ఖండ్
|
|
222
|
|
ఒడిషా
|
|
244
|
|
పశ్చిమ బెంగాల్
|
|
284
|
|
మధ్య ప్రదేశ్
|
|
129
|
|
ఛత్తీస్గఢ్
|
|
95
|
|
అస్సాం
|
|
103
|
|
రాజస్థాన్
|
|
55
|
|
మణిపూర్
|
|
22
|
|
ఇతర రాష్ట్రాలు
|
|
114
|
|
మొత్తం
|
|
4621
రైల్వే, వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు రాజ్యసభలో అడిగిన ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
సాంస్కృతిక మంత్రిత్వ శాఖ
డీమ్డ్ యూనివర్సిటీగా ఇండియన్ ఇనిస్టిట్యూట్ ఆఫ్ హెరిటేజ్ ను నెలకొల్పనున్న ప్రభుత్వం
యుజిసి  క్రమబద్దీకరణ, 2019 చట్టాన్ని అనుసరించి ఇండియన్ ఇనిస్టిట్యూట్ ఆఫ్ హెరిటేజ్ను  డీమ్డ్ యూనివర్సిటీగా, ఉత్తర్ ప్రదేశ్, గౌతంబుద్ధనగర్లోని నోయిడాలో నెలకొల్పాలని నిశ్చయింది.
దేశంలోనే ప్రత్యేక సంస్థగా భారతీయ వారసత్వం, పరిరక్షణ రంగాలలో ఉన్నత విద్య, పరిశోధనను అందించనుంది, కాగా, దేశంలో అటువంటి మరిన్ని సంస్థలను నెలకొల్పే ప్రణాళిక లేదా యోచన ప్రభుత్వానికి లేదు.
ఈ సమాచారాన్ని కేంద్ర సాంస్కృతిక వ్యవహారాల శాఖ మంత్రి శ్రీ జి. కిషన్ రెడ్డి రాజ్యసభలో గురువారం వెల్లడించారు.